**Ռեալ Մադրիդ ՖԱ,** (իսպաներեն reˈal maˈðɾið ˈkluβ ðe ˈfuðβol), անվանում են նաև պարզապես Ռեալ Մադրիդ, իսպանական ֆուտբոլային ակումբ է Մադրիդում։

Ստեղծվել է 1902թ. մարտի 6ին և ստեղծման օրվանից ի վեր խաղացողները կրում են սպիտակ համազգեստ։ *Real* բառը առաջացել է իտալերեն *royal* բառից, որը նշանակում է արքայական։ Այն ակումբին շնորհվել է Ալֆոնսո XIII թագավորի կողմից։ Թիմը իր տնային հանդպումներն անց է կացրել «Սանտյագո Բեռնաբու» մարզադաշտում։ Ի տարբերություն Եվրոպական թիմերի Ռեալ Մադրիդի ֆուտբոլիստները ղեկավարում էին ակումբը։

2019թ. ակումբի արժեքը գնահատվում էր 3,8 միլիարդ եվրո և աշխարհի ամենաբարձր վարձատրվող թիմն էր (զբաղեցնում էր 2րդ հորիզոնականը)։ Ամենաշատ երկրպագվող ակումբներից էր։ Ռեալ Մադրիդը Բիլբաբո Աթլետիկի և Բարսելոնայի հետ Լա Լիգայի 3 հիմնադիրներից էր։

Մինչ այժմ թիմը նվաճել է 4 միլիարդ դոլարի գավաթներ և առաջնություններ։

Պատմություն
-----------

### Վաղ տարիներ (1897-1945)

Ռեալ Մադրիդի կազմը 1905-ին
1897 թվականին ստեղծվեց Արքայական ֆուտբոլային ակումբը՝ դառնալով մադրիդյան ակումբի հիմքը։ Սակայն ակումբի ստեղծման պաշտոնական ամսաթիվը համարվում է 1902 թվականի մարտի 6-ը, երբ Պադրոս և Խուլիան Պալասիոս եղբայրների կողմից բացվեց *Madrid Football Club* ակումբը։ Երեք տարի հետո 1905 թվականին, *Մադրիդ ՖԱ-ն* նվաճեց իր առաջին տիտղոսը՝ հաղթելով Աթլետիկ Բիլբաոյին Իսպանիայի գավաթի եզրափակչում։ 1920 թվականի հունիսի 29-ին Իսպանիայի թագավոր Ալֆոնս XIII ակումբին շնորհեց Արքայական տիտղոսը, ինչը իսպաներեն հնչում է Ռեալ։ Այստեղից է գալիս ակումբի անվանումը՝ Ռեալ Մադրիդ։

Առաջին իսկ տարիներից թիմը առաջատարների շարքերում է եղել, և արդեն 1903-ին Ռեալը դուրս է գալիս Իսպանիայի գավաթի եզրափակիչ, որտեղ, սակայն, պարտվում է Ատլետիկ Բիլբաոյին։ Մի քանի տարի անց հեղինակավոր այդ մրցանակը երկար տարիներ իր տեղը գտավ մադրիդյան ակումբում։ 1905 - 1908 թթ. Ռեալը չորս տարի անընդմեջ հաղթող ճանաչվեց Գավաթում։ Իսկ երկրի առաջնությունում, որն առաջին անգամ անցկացվեց 1928 թվականին, թիմը երկու տարի անընդմեջ՝ 1932 և 1933 թվականներին, հաղթեց Պրիմերիայում։

### 1950-ից 1980-ական թվականներ

Ռեալի վերելքը կարելի է համարել 1950-ական թվականները։ 1950-ական թվականների կեսերին Եվրոպայում որոշեցին ստեղծել աշխարհամասի ֆուտբոլի ֆեդերացիա, որը կկարգավորեր ինչպես ակումբային, այնպես էլ հավաքականների մակարդակով առաջնություններ։ Եվ հենց Ռեալը դարձավ Եվրոպայի չեմպիոնների գավաթի անդրանիկ խաղարկության հաղթողը 1954-55 թթ. մրցաշրջանում։
Այդ ժամանակից սկսած թիմը 5 տարի շարունակ հաղթող ճանաչվեց հեղինակավոր այդ առաջնությունում։ Եվրոպական հաջողություններին զուգընթաց՝ ակումբը նաև անպարտելի էր Իսպանիայի ներքին առաջնությունում,1954-ից մինչև 1969 թթ-ը նրանք 12 անգամ չեմպիոն ճանաչվեցին երկրում։ Ռեալը 15 տարի անընդմեջ իրավունք ստացավ հանդես գալ Չեմպիոնների Լիգայում։ Առաջին անգամը, երբ նրանց չհաջողվեց մասնակցել Լիգային, եղավ 1970 թ-ին։ Ռեալի անպարտելի կազմում այդ ժամանակ հանդես էին գալիս Եվրոպայի լավագույն խաղացողները՝ Ալֆրեդո դի Ստեֆանո (Եվրոպայի լավագույն ֆուտբոլիստը 1957, 1959), ֆրանսիացի Ռայմոն Կոպան (1958 թվականի Ոսկե գնդակի դափնեկիր), հունգար Ֆերենց Պուշկաշը (1960 թվականի երկրորդ տեղ զբաղեցրած Եվրոպայի լավագույն ֆուտբոլիստ), Ֆրանսիսկո Հենտոն։ 1960-ական թվականներին թիմ տեղափոխվեցին Խոսե Սանտամարիան, Ամանսիոն, Պիրին։ Երբ այս լեգենդար խաղացողները ավարտեցին իրենց կարիերան, Ռեալը կամաց-կամաց սկսեց զիջել իր դերքերը Եվրոպական ասպարեզում։

### 1980-1990-ական թվականներ

Հաջորդ վերելքին ակումբի երկրպագուներին պահանջվեց սպասել 20 տարի, երբ գլխավորությամբ Էմիլիո Բուտրագենիոյի թիմ եկան Միչելը, Ուգո Սանչեսը, Մանոլո Սանչեսը, Մարտին Վասկեսը և Միգել Պարդեսան։ Նրանք հաղթեցին անընդմեջ ՈՒԵՖԱ-ի գավաթը (1984-ից 1986 թվականներ) և 5 անգամ դարձան Իսպանիայի չեմպիոն։ Չեմպիոնների Լիգայում 7-րդ հաղթանակի հիմքը դրեց իտալացի մասնագետ Ֆաբիո Կապելլոն, ով ակումբ հրավիրեց Ռոբերտո Կառլոսին, Զեեդորֆին, Միյատովիչին, Շուկերին, Պանուչիին։ Այս խաղացոցները Ռաուլի, Ֆեռնանդո Իեռոյի, Ֆեռնանդո Ռեդոնդոյի, Կանիսարեսի հետ միասին կազմեցին թիմի կորիզը և արդեն նոր մարզչի՝ գերմանացի Յուպ Հայնկեսի գլխավորությամբ 1997-1998 մրցաշրջանում հաղթող ճանաչվեցին ՈՒԵՖԱ-ի Չեմպիոնների Լիգայում։ Սակայն Պրիմերայում այդ տարի թիմը գրավեց 4-րդ հորիզոնականը մրցաշարային աղյուսակում, և Հայնկեսը հրաժարական տվեց։ Նրան փոխարինեց հոլանդացի Գուս Հիդինգը։ Հոլանդացին երկար ժամանակ չմարզեց Արքայական ակումբը, նա Մադրիդում մնաց մինչև 1999 թվականի փետրվար ամիսը։

### Լոս Գալակտիկոսը և Ռամոն Կալդերոնի նախագահ դառնալ

Հիդինգի հեռանալուց հետո թիմն սկսեց մարզել ուելսցի մասնագետ Ջոն Թոշակը, ում հեռացրին ակումբից այդ տարվա նոյեմբերին։ Թիմը վստահեցին իսպանացի Վիսենտե Դել Բոսկեին, ով իր ֆուտբոլային կարիերայի մեծամասնությունը անցկացրել էր Ռեալում։ Դել Բոսկեն Իսպանիայի առաջնությունում այդքան էլ հաջողություններ չունեցավ, 8-րդ հորիզոնականից թիմը բարձրացավ 5-րդ հորիզոնականը։ Սակայն Արքայական ակումբին բերեց իր թվով 8-րդ չեմպիոնությունը Չեմպիոնների Լիգայում։ Ակումբի նոր նախագահ ընտրվեց Ֆլորենտինո Պերեսը, ով որոշեց ակումբում հավաքել ֆուտբոլային «Աստղերի»։ Առաջին ձեռք բերումը եղավ պորտուգալացի Լուիշ Ֆիգուն, ով թիմ տեղափոխվեց Ռեալի դարավոր մրցակից Բարսելոնայից, ռեկորդային 71 միլիոն եվրոյով։ Մեկ տարի անց ակումբ եկավ ֆրանսիացի Զինեդին Զիդանը, էլ ավելի մեծ տրանսֆերային գումարով՝ 75 միլիոն եվրոյով։ Եվս մեկ տարի անց Մադրիդ եկան Ռոնալդոն, 2003 թվականի ամռանը Բեքհեմը, 2004 թ-ին՝ Օուենը։ Այդպիսով 2004/05 թթ մրցաշրջանում միևնույն ակումբում խաղում էին միանգամից 4 ֆուտբոլիստներ, ովքեր «Ոսկե գնդակի» դափնեկիրներ էին՝ Ռոնալդո (1997 և 2002 Աշխարհի լավագույն ֆուտբոլիստ), Զինեդին Զիդան (1998), Լուիշ Ֆիգու (2000), Մայքլ Օուեն (2001 թ.)։ «Աստղերի» այդ բույլը սկսեցին անվանել «*Գալակտիկոս*»։ 
Պերեսի 5 տարի ղեկավարելու ժամանակահատվածում Արքայական ակումբը երկու անգամ հաղթող ճանաչվեց Պրիմերայում և մեկ անգամ Չեմպիոնների Լիգայում։ 

Ռեալ Մադրիդի խաղացողները տոնում են իրենց հաղթանակը 2008 թ. Իսպանիայի սուպերգավաթում Վալենսիայի դեմ:
Ֆլորենտինո Պերեսի հեռանալուց հետո ակումբի նոր նախագահ ընտրվեց Ռամոն Կալդերոնը։ Նոր ղեկավարի գործելաոճը տարբերվում էր նախորդից։ Նա թիմ հրավիրեց Պրեդրագ Միատովիչին, որն էլ նշանակվեց սպորտային տնօրեն, նա մնաց մինչև 2009 թվականը։ Կալդերոնի նպատակը չէր հավաքել ակումբում աստղերի, չնայած իր նախընտրական քարոզարշավում խոստանում էր ձեռք բերել «Մանչեսթեր Յունայթեդի» կիսապաշտպան Կրիշտիանու Ռոնալդուին, ինչը նրա մոտ չստացվեց։ Սակայն թիմը հաղթեց 2007 թվականին Լա Լիգան։ Իսկ 2008 -ին արքայական ակումբը հաղթեց Իսպանիայի սուպերգավաթը։ Կալդերոնի ղեկավարման տարիներին ակումբից հեռացան Ռոբերտո Կառլոսը, Բեքհեմը, Ռոբինիոն, Ռոնալդոն։ 2009-ին նա հրաժարական տվեց, կապված մեծ աղմուկ հանած 2006-ի ընտրությունների կեղծելու մեջ։ Նրա 4 տարիների ղեկավարման ընթացքում Ռեալը երկու անգամ չեմպիոն դարձավ Իսպանիայում։

### Պերեսի երկրորդ և Մոուրինյոյի ժամանակներ (2009-2013)

Կրիշտիանու Ռոնալդուն
2009-ի հունիսի 1-ին Պերեսը նորից ստանձնեց ակումբի նախագահի պաշտոնը, ի դեպ՝ առանց քվեարկության, քանի որ նրա բոլոր մրցակիցները հանեցին իրենց թեկնածությունը ընտրություններում։ Նա սկսեց նոր «Գալակտիկոսի» ստեղծումը։ Նրա առաջին քայլը՝ Զինեդին Զիդանին իրեն խորհրդականի պաշտոնում նշանակելը եղավ։ Հունիսի 9-ին երկար բանակցություններից հետո Պերեսը ձեռք բերեց իտալական «Միլանից» բրազիլացի կիսապաշտպան Կակային 68 միլիոն եվրոյով, իսկ հետո գնեց մեկ այլ ոսկե գնդակի դափնեկրի՝ Կրիշտիանու Ռոնալդույին Մանչեսթեր Յունայթեդից ռեկորդային £80 միլիոնով։ Պայմանագիրը նախատեսված էր 6 տարի ժամկետով։ Հետո եկան Ռաուլ Ալբիոլը («Վալենսիայից» 15 միլիոն եվրո), Արբելոան և Ալոնսոն (երկուսն էլ «Լիվերպուլից», համապատասխանաբար 4 և 30 միլիոն եվրո), Բենզեման (Լիոնից 35 միլիոն եվրո)։ Չնայած այդ ձեռքբերումներին՝ ակումբը այդպես էլ չկարողացավ ոչ մի լուրջ մրցանակ նվաճել։ 2009-10 մրցաշրջանում թիմը գրավեց 2-րդ հորիզոնականը՝ առաջ թողնելով «Բարսելոնային», այն դեպքում, երբ Սուպերկլասիկոյի երկու հանդիպումներում էլ նրանք պարտվեցին «Բարսային»։
Չեմպիոնների Լիգայում նույնպես անհաջող հանդես եկան և 1/8 եզրափակիչիից ստիպված եղան հրաժեշտ տալ առաջնությանը։ Իսկ Իսպանիայի գավաթում նրանք արդեն իսկ առաջին տուրում պարտվեցին երկրի 3-րդ դիվիզիոնը ներկայացնող «Ալկորիկոնին»։

Մրցաշրջանի ավարտից հետո ակումբի գլխավոր մարզչի պաշտոնից հեռացվեց Մանուել Պելեգրինին և նշանակվեց նոր մարզիչ՝ պորտուգալացի Ժոզե Մոուրինյոն։ Նոր սկսվող մրցաշրջանից առաջ Պերեսը իր նախորդ ձեռքբերումների համեմատ ավելի համեստ գտնվեց, նա տրանսֆերային պատուհանի ժամանակ ծախսեց 70 միլիոն եվրո և թիմ տեղափոխվեցին փորձառու պորտուգալացի պաշտպան Ռիկարդո Կառվալյուն, իսպանացիներ Պեդրո Լեոնը և Սերխիո Կանալեսը, գերմանացիներ Մեսուտ Օզիլը և Սամի Խեդիրան, արգենտինացի Անխել Դի Մարիան։ Սակայն ակումբից հեռացավ վերջին 20 տարիների խորհրդանիշ Ռաուլ Գոնսալեսը, ով տեղափոխվեց գերմանական «Շալկե-04»։

Լա Լիգայի 2011-12 մրցաշրջանում Ռեալ Մադրիդը հաղթեց լիգան՝ 32-րդ անգամ նվաճելով տիտղոսը և դառնալով ռեկորդակիր Լա Լիգայի բոլոր ժամանակների պատմության մեջ՝ մրցաշրջանը ավարտելով ռեկորդային 100 միավորով, խփեց ռեկորդային 121 գոլ և խփած բաց թողած գոլերով ստացավ +89 ցուցանիշը, և ևս մեկ ռեկորդ 16 անգամ հյուրընկալվելիս հաղթանակ և ընդհանուր 32 հաղթանակ Լա Լիգայում։ Նույն մրցաշրջանում, Կրիշտիանու Ռոնալդուն անցավ 100 գոլի սահմանը իսպանական լիգաներում։ Իսկ երբ Ռոնալդուն անցավ 101 գոլի սահմանները՝ 92 խաղում, նա անցավ լեգենդար Ֆերենց Պուշկաշի արդյունքը, որը սահմանել էր 100 գոլ 105 խաղում։ 2012-2013 խաղաշրջանում թիմին են միացել Մայքլ Էսսիենն ու Լուկա Մոդրիչը։ Լուկա Մոդրիչը Ռեալ է տեղափոխվել Տոտենհեմից, տրանսֆերի արժեքը կազմում է մոտ 40 միլիոն եվրո, իսկ Մայքլ Էսսիենը վարձավճարով տեղափոխվել է Լոնդոնի Չելսիից։ Սակայն դա էլ չօգնեց, որպեսզի նվաճեն երկրի չեմպիոնական տիտղոսը, բայց կարողացան հաղթել Սուպերգավաթը։ Իսկ Իսպանիայի գավաթում մեկ քայլ էր բաժանում գավաթը նվաճելուց, սակայն ավելացրած ժամանակում պարտվեցին Ատլետիկո Մադրիդին 2-1 հաշվով (վերջին անգամ *Ատլետները* Ռեալին հաղթել էին 14-տարի առաջ), Ֆլորենտինո Պերեսը հայտարարել էր մրցաշրջանի վերջում Մոուրինյոյի հրաժարակնի մասին։ Մոուրինյոն վերադարձավ Անգլիայի Պրեմիեր Լիգայի Չելսի ակումբ, այդ թիմը մարզել էր նաև 2004-ից 2007 թվականներին։

### Անչելոտտիի ժամանակներ (2013-2015)

2013 թվականի հունիսի 25-ին, Կառլո Անչելոտտին դարձավ Ռեալ Մադրիդի գլխավոր մարզիչ՝ փոխարինելով Մոուրինյոյին և կնքելով երեք տարվա պայմանագիր։ Օրեր անց նա Ռեալում առաջին մամլո ասուլիսում նշեց, որ Զինեդին Զիդանը և Փոլ Կլեմենտը պետք է լինեն նրա օգնականները Նույն տարում Ռեալն իրականացրեց մի քանի կարևոր տրանսֆերներ։ Նախ, թիմին միացավ Տոտենհեմի առաջատար Գարեթ Բեյլը, ռեկորդային՝ 100 միլիոն € գումարի դիմաց, այնուհետև թիմից հեռացավ Մեզութ Օզիլը՝ 47 միլիոն € դիմաց տեղափոխվելով Արսենալ,2014 թվականին թիմից հեռացան Անխել դի Մարիան (59.7միլիոն ֆունտ) և Խավի Ալոնսոն (10.000.000 եվրո) ։ Անչելոտին միանգամից կարողացավ դրականորեն փոխել թիմի խաղը, որի արդյունքը եղան մրցաշրջանի ավարտին նվաճված երկու գավաթները։ Չնայած այն բանին, որ 2013-14 մրցաշրջանում թիմը Լա Լիգայում զբաղեցրեց 3-րդ տեղը, այնուամենայնիվ նախքան այդ կարողացել էր դառնալ Իսպանիայի գավաթակիր՝ եզրափակչում Գարեթ Բեյլի հաղթական գոլի շնորհիվ 2-1 հաշվով հաղթելով Բարսելոնային։ 2014 թվականի մայիսի 24-ին, ՈՒԵՖԱ Չեմպիոնների լիգայի եզրափակչում Ռեալը հանդիպեց Ատլետիկո Մադրիդի հետ և ավելացրած ժամանակով հաղթեց 4-1 հաշվով։ Շատ անհանգիստ խաղ էր 36-րդ րոպեին Դիեգո Գոդինը առաջ է մղում Ատլետիկո Մադրիդին:Մինչև 94-րդ րոպեն Մադրիդցիները չէին կարողանում գոլ խփել։94-րդ րոպեին Սերխիո Ռամոսը Լուկա Մոդրիչի անկյունայինից փոխանցումից հետո գրավեց Տիբո Կուրտուայի դարպասը։ ԵՎ դրանից հետո գոլի հեղինակ դարձան Մարսելոն, Գարեթ Բեյլը, և Կրիշտիանու Ռոնալդուն։ 
Այսպիսով, Մադրիդի Ռեալը 12 տարվա ընդմիջումից հետո կրկին նվաճեց Չեմպիոնների լիգայի գավաթը, որը իր համար տասներորդն էր (La Décima)։

### Ռաֆայել Բենիտես

Կառլո Անչելոտտին չկարողացավ որևէ առաջնությունում հաղթել և այդ իսկ պատճառով նրան ազատեցին իր պաշտոնից։ Դոնի փոխարեն գլխավոր մարզիչ նշանակեցին Ռաֆայել Բենիտեսին:Այդ ժամանակ թմից հեռանում է Մադրիդի Սուրբը՝ Իկեր Կասիլյասը և պաշտպան Ֆաբիո Կոենտրաոն։ Բայց Բենիտեսը լավ տարբերակ չէր Ռեալ Մադրիդի համար։ Բենիտեսի գլխավորությամբ Ռեալ Մադրիդը չի կարողանում հաղթել Լա Լիգայի նորեկ Խիխոնի Սպորդինգին։ Ծանր պարտություն է կրում գլխավոր հակառակորդ Բարսելոնայից (4-0)։ Չեն կարողանում հաղթել նաև Ատլետիկո Մադրիդին, Վիլյառեալին, Վալենսիային և Սևիլյային։ ԵՎ 2016 թվականի Հունվարի 4-ին Բենիտեսին ազատում են իր գլխավորած պաշտոնից և Բենիտեսի փոխարեն որպես գլխավոր մարզիչ են նշանակում լեգենդար Զինեդին Զիդանին։

### Զինեդին Զիդան

Զինեդին Զիդանը դարձավ Ռեալի մարզիչ 2016 թվականի հունվարի 5-ից։ Մի հետաքրքիր պատմական ակնարկ կա Զիդանի մասին։ Զիդանը Ռեալի կազմում որպես ֆուտբոլիստ՝ իր առաջին հանդիպումը անցկացրել էր Դեպորտիվոյի դեմ, որպես մարզիչ նույնպես Դեպորտիվոյի դեմ (5-0)։Որպես ֆուտբոլիստ Ռեալի կազմում ՈՒԵՖԱ Չեմպիոնների Լիգայի շրջանակներում առաջին հանդիպումը եղել է Ռոմայի դեմ, որպես մարզիչ նույնպես՝ Ռոմայի դեմ։
Իր առաջին Էլ Կլասիկոյի ժամանակ Զիզուն հիանալի մարտավարություն էր ընտրել։Զիդանն ընտրել էր մարտավարություն, ոչ թե աստղային կազմ։Զինեդին Զիդանը դարձավ Բերնդ Շուստերից հետո առաջին մարզիչը, ում հաջողվեց հաղթել իր առաջին Կլասիկոյում։ Խաղից առաջ կայացած մամուլի ասուլիսի ժամանակ Զիդանը նշել էր, որ ֆուտբոլիստների հետ չի քննարկել առաջին շրջանում 0:4 հաշվով կրած խայտառակ պարտությունը, իսկ խաղի ժամանակ զգացվեց՝ ֆրանսիացին հստակ հետևություններ է արել այդ հանդիպումից և Ռաֆայել Բենիտեսի սխալները թույլ տալու մտադրություն չունի։ Թոնի Կրոսի և Լուկա Մոդրիչի հետ Զիդանը խաղադաշտ էր դուրս բերել Կազեմիրոյին, ով պաշտպանությունից առաջ, ասես, վահան լիներ։ Մեկնարկային րոպեներին հյուրերը խաղում էին սահանկումներով՝ փորձելով կատալոնացիներին թույլ չտալ զգալ գրոհային ռիթմը։ Մարտավարությունը փոխվեց, երբ Կեյլոր Նավասի դարպասի մոտ առաջին լուրջ գոլային պահը ստեղծեցին Նեյմարն ու Լուիս Սուարեսը, սակայն ուրուգվայցին պարզապես չկարողացավ հարվածել շատ նպաստավոր դիրքից։ Դրանից հետո «Ռեալի» ֆուտբոլիստները մոռացան բարձր պրեսինգի մասին, պաշտպանվեցին ամբողջ թիմով, անգամ Գարեթ Բեյլն ու Կրիշտիանու Ռոնալդուն սեփական տուգանայինում մեծ ծավալի աշխատանք կատարեցին։ Ճիշտ է՝ սխալներ և անորակ փոխանցումներ ևս եղան, բայց «Ռեալին» հաջողվեց առաջին կեսում գոլ բաց չթողնել։ Եվ այդ խաղում Ռեալն հաղթեց 2-1 հաշվով։

Զիդանի մարզչական կարիերան Ռեալում չափազանց հաջող սկսվեց։ Առաջին իսկ տարում՝ 2016 թվականին ակումբը նվաճեց Չեմպիոնների լիգայի գավաթը, եզրափակչում հետխաղյա 11 մետրանոց հարվածաշարում կրկին հաղթելով Մադրիդի Ատլետիկոյին:Այնուհետև հերթը Եվրոպայի սուպերգավաթինն էր, որը նվաճելու համար Ռեալը մրցեց Եվրոպայի լիգայի գավաթակիր Սևիլիայի հետ։ Հիմնական ժամանակն ավարտվեց 2-2 հաշվով, իսկ ահա լրացուցիչ ժամանակի 119-րդ րոպեին Դանիել Կարվախալը դառնալով գոլի հեղինակ՝ Ռեալին պարգևեց Եվրոպայի սուպերգավաթը,որը երրորդն էր մադրիդյան ակումբի պատմության մեջ։
Տիտղոսաբեր 2016 թվականն արքայական ակումբը եզրափակեց աշխարհի ակումբային գավաթը նվաճելով, որն իր հերթին երկրորդն էր ակումբի պատմության մեջ:Դեկտեմբերի 18-ին կայացած եզրափակչում Ռեալը լրացուցիչ ժամանակում ընդհանուր 4-2 հաշվով հաղթեց Ասիայի չեմպիոն՝ ճապոնական Կաշիմա Անտլերս ակումբին։

Զիդանի ու Ռեալի հաղթարշավը շարունակվեց նաև 2017 թվականին։ Նախ թիմն իր պատմության մեջ 33-րդ անգամ նվաճեց Իսպանիայի առաջնության չեմպիոնի տիտղոսը, այնուհետև կարողացավ փառահեղ արդյունք գրանցել Չեմպիոնների լիգայում։ Եզրափակչում 4-1 հաշվով հաղթելով իտալական Յուվենթուսին,Ռեալը 1992 թվականից ի վեր Չեմպիոնների լիգա վերանվանված մրցաշարում դարձավ առաջին ակումբը, ում հաջողվել է երկու տարին անընդմեջ նվաճել Եվրոպայի լավագույն ակումբին տրվող՝Չեմպիոնների լիգայի գավաթը։

Մարզադաշտ
---------

Մարզադաշտը ներսից

Մարզադաշտը անվանվել է ի պատիվ 1943-1975 թթ Ռեալի նախագահ Սանտիագո Բերնաբեուի, որը եղել է մարզադաշտի կառուցման հիմնական «մեղավորը»։ Շինարարությունը տևել է 3 տարի։ Բացման խաղը եղավ պորտուգալական Բելենենսեշի դեմ ընկերական խաղում, որը տեղի ունեցավ 1947 թ. դեկտեմբերի 14-ին, որն ավարտվեց դաշտի տերերի հաղթանակով 3:1 հաշվով։ 
1950-ական թթ. Եվրոպայի չեմպիոնների գավաթում Ռեալի վստահ ելույթների շնորհիվ ակումբի շահույթը մեծացավ, ինչը հնարավորություն տվեց նոր մարզադաշտի նստատեղերի ավելացմանը, որի շինությունը հայտնի էիր սպիտակ աշտարակներով, մինչև 125 000 նստատեղ։ 1955 թվականին մարզադաշտը վերանվանվեց Սանտիագո Բերնաբեու, իսկ 1957-ին Եվրոպայի չեմպիոնների գավաթի եզրափակչում առաջին անգամ վառվեցին ստադիոնի լույսերը։ 
1978 թվականին մահացած Սանտիագո Բերնաբեուն նոր մարզադաշտի կառուցումը ցանկանում էր տեղափոխել Մադրիդի հյուսիս, սակայն իր ծրագիրը չհասցրեց իրականացնել։ 1982 թվականի աշխարհի առաջնության ժամանակ մարզադաշտը վերակառուցվեց։ Այս ժամանակ արդեն կային 32 000 նստատեղ և 60 000 հանդիսականի համար նախատեսված կանգնելու տեղեր։ Ընդհանուր առմամբ խմբային փուլի 3 խաղերին և եզրափակիչ խաղին մարզադաշտը հյուրընկալեց 345 000 հանդիսականի։ Տաս տարի անց վերանորոգումը շարունակվեց. կառուցվեց մարզդաշտի տրիբունայի երրորդ յառուսը։ Նստատեղերի քանակը 65 000-ից հասավ 105 000-ի։ Հերթական վերակառուցումից հետո նստատեղերի քանակը նվազեց հասնելով 74 871-ի։ 
Մարզադաշտում կայացել է 1964 թվականի Եվրոպայի առաջնության եզրափակիչը, 2010 թ. Չեմպիոնների Լիգայի եզրափակիչը։ 2007 թվականի նոյեմբերի 14-ին ՈւԵՖԱ-ն Բերնաբեուին շնորհեց էլիտար ֆուտբոլային մարզադաշտի կարգավիճակ։

* **Սանտյագո Բերնաբեու**
* **Տարողություն** - 85 454
* **Չափսեր** - 107 x 72 մետր
* **Հասցե** - Concha Espina, 1 28036 Madrid.

Մարզաշապիկի հովանավորներ և արտադրողներ
--------------------------------------


|  |  |
| --- | --- |
|  | ***Ռեալ Մադրիդ***էջը Վիքիպահեստում |



| Ժամանակաշրջան | Համազգեստը | Հովանավորը |
| --- | --- | --- |
| 1980-1982 | Adidas | *Չի եղել* |
| 1982-1985 | Zanussi |
| 1985-1989 | Hummel | Parmalat |
| 1989-1991 | Reny Picot |
| 1991-1992 | Otaysa |
| 1992-1994 | Teka |
| 1994-1998 | Kelme |
| 1998-2001 | Adidas |
| 2001-2002 | *Realmadrid.com* |
| 2002-2005 | Siemens mobile |
| 2005-2006 | Siemens |
| 2006-2007 | Benq Siemens |
| 2007-2011 | bwin |
| 2011-2013 |
| 2013- | Fly Emirates |

Մադրիդի Ռեալի ավագներ
---------------------

Ռեալի լեգենդը, Ռաուլ

| ֆուտբոլիստ | Կարիերա | Ավագ | Համար | Խաղեր |
| --- | --- | --- | --- | --- |
| ԲրազիլիաՄարսելո | 2007 - մ․ ա․ | 2021 - մ․ ա․ | 12 | 315 (40) |
| ԻսպանիաՍերխիո Ռամոս | 2005 - 2021 | 2015 - 2021 | 4 | 671 (101) |
| Իսպանիա Իկեր Կասիլյաս | 1999 - 2015 | 2010 - 2015 | 1 | 707 (-723) |
| Իսպանիա Ռաուլ | 1994 - 2010 | 2003 - 2010 | 7 | 741 (323) |
| Իսպանիա Ֆեռնանդո Իեռո | 1989 - 2003 | 2001 - 2003 | 4 | 598 (126) |
| Իսպանիա Մանուել Սանչիս | 1983 - 2001 | 1988 - 2001 | 5 | 710 (49) |
| Իսպանիա Սանտիլյանա | 1971 - 1988 | 1979 - 1988 | 9 | 632 (352) |
| Իսպանիա Պիրրի | 1964 - 1979 | 1976 - 1979 | 4 | 595 (210) |
| Իսպանիա Ամանսիո | 1962 - 1976 | 1971 - 1976 | 7 | 471 (142) |
| Իսպանիա Ֆրանսիսկո Խենտո | 1953 - 1971 | 1961 - 1971 | 11 | 428 (126) |
|

Ռեկորդներ
---------

*Այս արդյունքները համարվում են լավագույնները մրցաշարերին մասնակցող բոլոր ակումբների մեջ*

* Վերջին Թարմացում՝ Մայիսի 30, 2014 թվական
* Աղբուր՝ Ռեալ Մադրիդ
* 14 հաղթանակ Չեմպիոնների Լիգայում
* 214 հաղթանակ Չեմպիոնների Լիգայի խաղերում
* 32 խաղ անընդմեջ Ռեալը գրավում է մրցակիցների դարպասները Չեմպիոնների Լիգայում
* 33 անգամ հաղթել է Լա Լիգայում
* 121 գոլ Լա Լիգայի մեկ մրցաշրջանում

### Ֆուտբոլիստների ռեկորդներ

#### Խաղերի քանակով

* *Սա թիմի պատմության մեջ ամենաշատ հանդիպումներ անցկացրած ֆուտբոլիստների ցանկն է*
* Վերջին թարմացում՝ Ապրիլի 30, 2022 թվական
* Աղբյուր՝ Ռեալ Մադրիդ

| № | Անուն | Ժամանակահատված | Լա Լիգա | Արքայական գավաթ | Եվրագավաթներ | Այլ | Խաղեր |
| --- | --- | --- | --- | --- | --- | --- | --- |
| 1 | Իսպանիա Ռաուլ Գոնսալես | 1994-2010 | 550 | 37 | 135 | 19 | **741** |
| 2 | Իսպանիա Իկեր Կասիլյաս | 1999-2015 | 510 | 40 | 152 | 23 | **725** |
| 3 | Իսպանիա Մանուել Սանչիս | 1983-2001 | 523 | 67 | 100 | 20 | **710** |
| 4 | Իսպանիա Սերխիո Ռամոս | 2005-2021 | 469 | 48 | 129 | 25 | **671** |
| 5 | Իսպանիա Կառլոս Սանտիլյանա | 1971-1988 | 461 | 84 | 87 | 13 | **645** |
| 6 | Ֆրանսիա Կարիմ Բենզեմա | 2009-2023 | 415 | 44 | 123 | 23 | **605** |
| 7 | Իսպանիա Ֆեռնանդո Իեռո | 1989-2003 | 439 | 43 | 103 | 16 | **601** |
| 7 | Իսպանիա Ֆրանսիսկո Խենտո | 1953-1971 | 428 | 74 | 95 | 4 | **601** |
| 8 | Իսպանիա Խոսե Անտոնիո Կամաչո | 1973-1989 | 414 | 61 | 90 | 12 | **577** |
| 9 | Իսպանիա Պիրրի | 1964-1979 | 417 | 67 | 75 | 2 | **561** |
| 10 | Իսպանիա Խոսե Միչել | 1981-1996 | 404 | 53 | 88 | 14 | **559** |

#### Գոլերի քանակով

* *Սա թիմի պատմության մեջ ամենաշատ գոլեր խփած ֆուտբոլիստների ցանկն է*
* Վերջին թարմացում՝ Ապրիլի 30 2022 թ.
* Աղբյուր՝ Ռեալ Մադրիդ

| № | Անուն | Ժամանակահատված | Գոլեր | Խաղեր |
| --- | --- | --- | --- | --- |
|
|
| 1 | Պորտուգալիա **Կրիշտիանու Ռոնալդու** | 2009-2018 | **450** | 438 |
| 2 | Ֆրանսիա **Կարիմ Բենզեմա** | 2009- | **323** | 605 |
| 2 | Իսպանիա Ռաուլ Գոնսալես | 1994-2010 | **323** | 741 |
| 4 | ԻսպանիաԱրգենտինա Դի Ստեֆանո | 1953-1964 | **307** | 396 |
| 5 | Իսպանիա Կառլոս Սանտիլյանա | 1971-1988 | **289** | 645 |
| 6 | ՀունգարիաԻսպանիա Ֆերենց Պուշկաշ | 1958-1966 | **242** | 262 |
| 7 | Մեքսիկա Ուգո Սանչես | 1985-1992 | **208** | 282 |
| 8 | Իսպանիա Ֆրանսիսկո Խենտո | 1952-1970 | **179** | 599 |
| 9 | Իսպանիա Պիրրի | 1964-1979 | **171** | 561 |
| 10 | Իսպանիա Էմիլիո Բուտրագենիո | 1983-1995 | **171** | 463
 |

Գլխավոր մրցակիցներ
------------------

* Իսպանիա Բարսելոնա (*El Classico*)
* Իսպանիա Ատլետիկո Մադրիդ (*El derby Madrileno*)

Ներկա կազմ
----------

*2023 թվականի օգոստոսի 9-ի դրությամբ:*

Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| № |  | Դիրք | Խաղացող |
| --- | --- | --- | --- |
| 1 | Բելգիա | ԴՊ | Տիբո Կուրտուա |
| 2 | Իսպանիա | ՊՇ | Դանի Կարվախալ |
| 3 | Բրազիլիա | ՊՇ | Էդեր Միլիտան |
| 4 | Ավստրիա | ՊՇ | Դավիդ Ալաբա |
| 5 | Անգլիա | ԿՊ | Ջուդ Բելինգեմ |
| 6 | Իսպանիա | ՊՇ | Նաչո Ֆերնանդես (Ավագ) |
| 7 | Բրազիլիա | ՀՐ | Վինիսիուս Ժունիոր |
| 8 | Գերմանիա | ԿՊ | Թոնի Կրոս (3-րդ ավագ) |
| 10 | Խորվաթիա | ԿՊ | Լուկա Մոդրիչ (2-րդ ավագ) |
| 11 | Բրազիլիա | ՀՐ | Ռոդրիգո |
| 12 | Ֆրանսիա | ԿՊ | Էդուարդո Կամավինգա |
| 13 | Ուկրաինա | ԴՊ | Անդրեյ Լունին |

 |  | 

| № |  | Դիրք | Խաղացող |
| --- | --- | --- | --- |
| 14 | Իսպանիա | ՀՐ | Խոսելու |
| 15 | Ուրուգվայ | ԿՊ | Ֆեդերիկո Վալվերդե |
| 17 | Իսպանիա | ՀՐ | Լուկաս Վասկես |
| 18 | Ֆրանսիա | ԿՊ | Օրելեն Չուամենի |
| 19 | Իսպանիա | ԿՊ | Դանի Սեբալյոս |
| 20 | Իսպանիա | ՊՇ | Ֆրան Գարսիա |
| 21 | Իսպանիա | ԿՊ | Բրահիմ Դիաս |
| 23 | Ֆրանսիա | ՊՇ | Ֆերլան Մենդի |
| 24 | Թուրքիա | ԿՊ | Արդա Գյուլեր |
| 25 | Իսպանիա | ԴՊ | Կեպա Արիսաբալագա |

 |

Անձնակազմ
---------

### Ներկայիս մարզչական անձնակազմ

Իտալացի Կառլո Անչելոտտիը՝ ակումբի մարզիչը

| Պաշտոն | Աշխատակազմ |
| --- | --- |
| Գլխավոր մարզիչ | Իտալիա Կառլո Անչելոտտի |
| Մարզչի օգնական | Թափուր |
| Ֆիզպատրաստության մարզիչ | Իտալիա Անտոնիո Պինտուս |
| Դարպասապահների մարզիչ | Իսպանիա Ռոբերտո Վասկես |
| Ֆիտնեսի մարզիչ | Իսպանիա Խավիեր Մալյո |
| Խաղի պատվիրակ | Իսպանիա Խոսե Կառլոս Պառալես |

* Վերջին Թարմացում՝ օգոստոսի 8, 2021 թվական
* Աղբուր՝ Ռեալ Մադրիդ

### Գլխավոր մարզիչներ

|  |  |
| --- | --- |
| * Անգլիա Արթուր Ջոնսոն (1910-1920)
* Իսպանիա Խուան դե Կարսեր (1920-1926)
* Իսպանիա Պեդրո Լիորենտե (1926)
* Իսպանիա Սանտյագո Բեռնաբեու (1926-1927)
* Իսպանիա Խոսե Բերաոնդո (1927-1929)
* Իսպանիա Պոսե Կիրանտե (1929-1930)
* Հունգարիա Լիպո Խերցկա (1930-1932)
* Ավստրիա Ռոբերտ Ֆիրստ (1932-1934)
* Իսպանիա Ֆրանսիսիկո Բրու (1934-1941)
* Իսպանիա Խուան Արմետ (1941-1943)
* Իսպանիա Ռամոն Էնսինաս (1943-1945)
* Իսպանիա Խասինտո Կինկոսես (1945-1946, 1947-1948)
* Իսպանիա Բալտասար Ալբենիս (1946-1947, 1950-1951)
* Անգլիա Մայքլ Քիպինգ(1948-1950)
* Ուրուգվայ Հեկտոր Սկարոնե (1951-1952)
* Իսպանիա Խուան Անտոնիո Իպինիա (1952-1953)
* Ուրուգվայ Էնրիկե Ֆերնանդես (1953-1954)
* Իսպանիա Խոսե Վիլյալոնգա (1954-1957)
* Արգենտինա Լուիս Կառնիլիա (1957-1959; 1959)
* Իսպանիա Միգել Մունյոս (1959; 1960-1974)
* Պարագվայ Մանուել Ֆկեյտաս (1959-1960)
* Իսպանիա Լուիս Մոլովնի (1974; 1977-1979; 1982; 1985-1986)
* Հարավսլավիա Միլիան Միլիանիչ (1974-1977)
* Հարավսլավիա Վույադին Բոշկով (1979-1982)
 | * Իսպանիա Արգենտինա Կոլումբիա Ալֆրեդո դի Ստեֆանո (1982-1984; 1990-1991)
* Իսպանիա Ամարո Ամանսիո (1984-1985)
* Նիդերլանդներ Լեո Բենհակեր (1986-1989; 1992)
* Ուելս Ջոն Թոշակ (1989-1990; 1999)
* Հարավսլավիա Հարավսլավիա Ռադոմիր Անտիչ (1991-1992)
* Իսպանիա Ֆլորո Բենիտա (1992-1994)
* Իսպանիա Վիսենտե դել Բոսկե (1994; 1996; 1999-2003)
* Արգենտինա Խորխե Վալդանո (1994-1996)
* Իսպանիա Արսենիո Իգլեսիաս (1996)
* Իտալիա Ֆաբիո Կապելլո (1996-1997; 2006-2007)
* Գերմանիա Յուպ Հայնկես (1997-1998)
* Նիդերլանդներ Գուս Հիդինգ (1998-1999)
* Պորտուգալիա Կարլուշ Կեյրուշ (2003-2004)
* Իսպանիա Խոսե Անտոնիո Կամաչո (2004)
* Իսպանիա Մարիանո Գարսի Ռեմոն (2004)
* Բրազիլիա Վանդեչլեյ Լյուշեմբուրգու(2004-2005)
* Իսպանիա Խուան Ռամոն Լոպես Կառո (2005-2006)
* Գերմանիա Բերնդ Շուստեր (2007-2008)
* Իսպանիա Խուան դե Ռամոս (2008-2009)
* Չիլի Մանուել Պելեգրինի (2009-2010)
* Պորտուգալիա Ժոզե Մոուրինիո (2010-2013)
* Իտալիա Կառլո Անչելոտտի (2013-2015, 2021-)
* Իսպանիա Ռաֆայել Բենիտես (2015-2016)
* Ֆրանսիա Զինեդին Զիդան (2016-2018, 2019-2021)
* Իսպանիա Յուլեն Լոպետեգի (2018)
* Արգենտինա Սանտիագո Սոլարի (2018-2019)
 |

### Ակումբի նախագահների ցանկ

| Ժամանակահատված | Նախագահ |
| --- | --- |
| 2009- | Իսպանիա **Ֆլորենտինո Պերես** |
| 2006-2009 | Իսպանիա **Ռամոն Կալդերոն** |
| 2000-2006 | Իսպանիա **Ֆլորենտինո Պերես** |
| 1995-2000 | Իսպանիա **Լորենսո Սանս** |
| 1985-1995 | Իսպանիա **Ռամոն Մենդոսա** |
| 1978-1985 | Իսպանիա **Լուիս դե Կառլոս** |
| 1943-1978 | Իսպանիա **Սանտյագո Բեռնաբեու** |
| 1940-1943 | Իսպանիա **Անտոնիո Սանտոս Պերալբա** |
| 1936-1940 | Իսպանիա **Ադոլֆո Մելենդես** |
| 1930-1935 | Իսպանիա **Լուիս Ուսերա** |
| 1926-1930 | Իսպանիա **Լուիս դե Ուրկիլխո** |
| 1916-1926 | Իսպանիա **Պեդրո Պարախես** |
| 1908-1916 | Իսպանիա **Ադոլֆո Մելենդես** |
| 1904-1908 | Իսպանիա **Կառլոս Պադրոս** |
| 1902-1904 | Իսպանիա **Խուան Պադրոս** |

Գալակտիկոս
----------

Գալակտիկոս
**Գալակտիկոս**

* Ռաուլ Գոնսալես (1994-2010)
* Ռոբերտո Կառլոս (1996-2007)
* Լուիշ Ֆիգու (2000-2005)
* Զինեդին Զիդան (2001-2006)
* Ռոնալդո (2002-2007)
* Դեվիդ Բեքհեմ (2003-2007)

**Նեո Գալակտիկոս**

* Կակա (2009-2013)
* Կրիշտիանու Ռոնալդու (2009-2018)
* Կարիմ Բենզեմա (2009-ից)
* Խաբի Ալոնսո (2009-2014)
* Գարեթ Բեյլ (2013-ից)

Ալֆրեդո դի Ստեֆանո
Ռաուլ Գոնսալես Բլանկո
Լուիշ Ֆիգու
Ռոնալդո
Կրիշտիանո Ռոնալդու

Հայտնի ֆուտբոլիստներ
--------------------

### «Ոսկե գնդակի» մրցանակակիրներ

*Հետևյալ ֆուտբոլիստները, հանդես գալով Ռեալ Մադրիդի կազմում, արժանացել են France Football-ի «Ոսկե գնդակ» մրցանակի*։

* Իսպանիա Ալֆրեդո դի Ստեֆանո - **1957**, **1959**
* Ֆրանսիա Ռայմոն Կոպա - **1958**
* Պորտուգալիա Լուիշ Ֆիգու - **2000**
* Բրազիլիա Ռոնալդո - **2002**
* Իտալիա Ֆաբիո Կանավառո - **2006**
* Պորտուգալիա Կրիշտիանու Ռոնալդու - **2016**, **2017**
* Խորվաթիա Լուկա Մոդրիչ - **2018**

*Հետևյալ ֆուտբոլիստները, հանդես գալով Ռեալ Մադրիդի կազմում, արժանացել են ՖԻՖԱ-ի «Ոսկե գնդակ» մրցանակի*։

* Պորտուգալիա Կրիշտիանու Ռոնալդու - **2013**, **2014**

### «Ոսկե խաղակոշիկ» մրցանակակիրներ

*Հետևյալ ֆուտբոլիստները, հանդես գալով Ռեալ Մադրիդի կազմում, արժանացել են «Ոսկե խաղակոշիկ» մրցանակի*։

* Մեքսիկա Ուգո Սանչես - **1990**
* Խորվաթիա Դավոր Շուկեր - **1998**
* Պորտուգալիա Կրիշտիանու Ռոնալդու - **2011, 2014, 2015**

### ՈւԵՖԱ-ի վարկածով տարվա լավագույն ֆուտբոլիստներ

*Հետևյալ ֆուտբոլիստները, հանդես գալով Ռեալ Մադրիդի կազմում, դարձել են ՈւԵՖԱ-ի վարկածով տարվա լավագույն ֆուտբոլիստ*։

* Արգենտինա Ֆեռնանդո Ռեդոնդո - **2000**
* Ֆրանսիա Զինեդին Զիդան - **2002**

### Եվրոպայի լավագույն ֆուտբոլիստներ

*Հետևյալ ֆուտբոլիստները, հանդես գալով Ռեալ Մադրիդի կազմում, դարձել են Եվրոպայի լավագույն ֆուտբոլիստ*։

* Պորտուգալիա Կրիշտիանու Ռոնալդու - **2014, 2016, 2017**
* Խորվաթիա Լուկա Մոդրիչ - **2018**

### Չեմպիոնների Լիգայի լավագույն ասիստենտեր

*Հետևյալ ֆուտբոլիստները, հանդես գալով Ռեալ Մադրիդի կազմում, դարձել են Չեմպիոնների Լիգայի լավագույն ասիստենտեր*։

* Իսպանիա Ռաուլ - **2002/2003**
* Պորտուգալիա Լուիշ Ֆիգու - **2004/2005**
* Գերմանիա Մեզութ Օզիլ - **2010/2011**
* Բրազիլիա Կակա - **2011/2012**
* Արգենտինա Անխել դի Մարիա - **2013/2014**

### Չեմպիոնների Լիգայի լավագույն ռմբարկուներ

*Հետևյալ ֆուտբոլիստները, հանդես գալով Ռեալ Մադրիդի կազմում, դարձել են Չեմպիոնների Լիգայի լավագույն ռմբարկուներ*։

* Իսպանիա Ալֆրեդո դի Ստեֆանո - **1957/1958**
* Հունգարիա Ֆերենց Պուշկաշ - **1959/1960**
* Իսպանիա Ռաուլ - **1999/2000**
* Պորտուգալիա Կրիշտիանու Ռոնալդու - **2012/2013,** **2013/2014,** **2014/2015, 2015/2016, 2016/2017**

### ՖԻՖԱ-ի վարկածով տարվա լավագույն ֆուտբոլիստներ

*Հետևյալ ֆուտբոլիստները, հանդես գալով Ռեալ Մադրիդի կազմում, դարձել են ՖԻՖԱ-ի վարկածով տարվա լավագույն ֆուտբոլիստ*։

* Պորտուգալիա Լուիշ Ֆիգու - **2001**
* Բրազիլիա Ռոնալդո - **2002**
* Ֆրանսիա Զինեդին Զիդան - **2003**
* Իտալիա Ֆաբիո Կանավառո - **2006**
* Պորտուգալիա Կրիշտիանու Ռոնալդու - **2013, 2014, 2017**
* Խորվաթիա Լուկա Մոդրիչ - **2018**

### Մունդիալի լավագույն ֆուտբոլիստներ

*Հետևյալ ֆուտբոլիստները, հանդես գալով Ռեալ Մադրիդի կազմում, դարձել են Մունդիալի լավագույն ֆուտբոլիստներ*։

* Ֆրանսիա Զինեդին Զիդան - **2006**
* Խորվաթիա Լուկա Մոդրիչ - **2018**

### Աշխարհի ակումբային առաջնության լավագույն Ֆուտբոլիստներ

*Հետևյալ ֆուտբոլիստները, հանդես գալով Ռեալ Մադրիդի կազմում, դարձել են Աշխարհի ակումբային առաջնության լավագույն ֆուտբոլիստներ*։

* Իսպանիա Սերխիո Ռամոս - **2014**
* Պորտուգալիա Կրիշտիանու Ռոնալդու - **2016**
* Խորվաթիա Լուկա Մոդրիչ - **2017**
* Ուելս Գարեթ Բեյլ - **2018**

### Աշխարհի ակումբային առաջնության լավագույն ռմբարկուներ

*Հետևյալ ֆուտբոլիստները, հանդես գալով Ռեալ Մադրիդի կազմում, դարձել են Աշխարհի ակումբային առաջնության լավագույն ռմբարկուներ*։

* Ֆրանսիա Նիկոլաս Անելկա - **2000**
* Ուելս Գարեթ Բեյլ - **2014, 2018**
* Իսպանիա Սերխիո Ռամոս - **2014**
* Պորտուգալիա Կրիշտիանու Ռոնալդու - **2016, 2017**

### Աշխարհի չեմպիոններ

*Հետևյալ ֆուտբոլիստները, հանդիսանալով Ռեալ Մադրիդի ֆուտբոլիստներ, դարձել են ֆուտբոլի աշխարհի չեմպիոններ*։

* Գերմանիա Գյունտեր Նետցեռ - **1974**
* Արգենտինա Խորխե Վալդանո - **1986**
* Բրազիլիա Ռոբերտո Կառլոս - **2002**
* Ֆրանսիա Կրիստիան Կարամբյո - **1998**
* Իտալիա Ֆաբիո Կանավառո - **2006**
* Իսպանիա Խաբի Ալոնսո - **2010**
* Իսպանիա Ռաուլ Ալբիոլ - **2010**
* Իսպանիա Ալվարո Արբելոա - **2010**
* Իսպանիա Իկեր Կասիլյաս - **2010**
* Իսպանիա Սերխիո Ռամոս - **2010**
* Գերմանիա Սամի Խեդիրա - **2014**
* Ֆրանսիա Ռաֆաjել Վարան - **2018**

### Եվրոպայի չեմպիոններ

*Հետևյալ ֆուտբոլիստները, հանդիսանալով Ռեալ Մադրիդի ֆուտբոլիստներ, դարձել են ֆուտբոլի Եվրոպայի չեմպիոններ*։

* Իսպանիա Ամարո Ամանսիո - **1974**
* Իսպանիա Իգնասիո Զոկո - **1964**
* Իսպանիա Ֆելիքս Ռուիս - **1964**
* Իսպանիա Խոսե Վիսենտե Տրեյն - **1964**
* Գերմանիա Ուլի Շտիլիկե - **1964**
* Ֆրանսիա Նիկոլա Անելկա - **2000**
* Ֆրանսիա Կրիստիան Կարամբյո - **2000**
* Իսպանիա Խաբի Ալոնսո - **2012**
* Իսպանիա Ռաուլ Ալբիոլ - **2012**
* Իսպանիա Ալվարո Արբելոա - **2012**
* Իսպանիա Իկեր Կասիլյաս - **2010**, **2012**
* Իսպանիա Սերխիո Ռամոս - **2010**, **2012**
* Պորտուգալիա Կրիշտիանու Ռոնալդու - **2016**
* Պորտուգալիա Պեպե - **2016**

### Օլիմպիական չեմպիոններ

*Հետևյալ ֆուտբոլիստները, հանդիսանալով Ռեալ Մադրիդի ֆուտբոլիստներ, դարձել են ֆուտբոլի Օլիմպիական չեմպիոններ'։*

* Իսպանիա Միկել Լասա - **1992**
* Իսպանիա Ալֆոնսո Պերես - **1992**
* Իսպանիա Լուիս Էնրիկե - **1992**
* Կամերուն Ժերեմի Նժիտապ - **2000**
* Արգենտինա Ֆեռնանդո Գագո - **2008**
* Արգենտինա Էզեկել Գարայ - **2008**

Առաջնություններ
---------------

### Ազգային

* **Լա Լիգա:**
	+ **Չեմպիոն (35, ռեկորդ)։** 1931-32; 1932-33; 1953-54; 1954-55; 1956-57; 1957-58; 1960-61; 1961-62; 1962-63; 1963-64; 1964-65; 1966-67; 1967-68; 1968-69; 1971-72; 1974-75; 1975-76; 1977-78; 1978-79; 1979-80; 1985-86; 1986-87; 1987-88; 1988-89; 1989-90; 1994-95; 1996-97; 2000-01; 2002-03 2006-07; 2007-08; 2011-12; 2016-17; 2019-20; 2021-22
	+ **Փոխչեմպիոն (24)։** 1929; 1933-34; 1934-35; 1935-36; 1941-42; 1944-55; 1958-59; 1959-60; 1965-66; 1980-81; 1982-83; 1983-84; 1991-92; 1992-93; 1998-99; 2004-05; 2005-06; 2008-09, 2009-10, 2010-11, 2012-13, 2014-15, 2015-16, 2020-21
* **Կոպա դել Ռեյ**
	+ **Չեմպիոն (20)։** 1905; 1906; 1907; 1908; 1917; 1934; 1936; 1946; 1947; 1961-62; 1969-70; 1973-74; 1974-75; 1979-80; 1981-82; 1988-89; 1992-93; 2010-11, 2013-14, 2022/23
	+ **Փոխչեմպիոն(20)։** 1903; 1916; 1918; 1924; 1929; 1930; 1933; 1940; 1943; 1958; 1959-60; 1960-61; 1967-1968; 1978-79; 1982-83; 1989-90; 1991-92; 2001-02; 2003-04; 2012-13
* **Սուպերկոպա դե Իսպանիա**
	+ **Չեմպիոն(11)։** 1988, 1989\*, 1990, 1993, 1997, 2001, 2003, 2012, 2017, 2020, 2022
	+ **Փոխչեմպիոն (4)։** 1982, 1995, 2007, 2011, 2017
* **Էվա Դուարտեի գավաթ**
	+ **Չեմպիոն (1)։** 1947
* **Կոպա դե լա Լիգա**
	+ **Չեմպիոն (1)։** 1984-85
	+ **Փոխչեմպիոն (1)։** 1982-83
* **Կանոնավոր առաջնություն**
	+ **Չեմպիոն (23, ռեկորդ)**1904-05, 1905-06, 1906-07, 1907-08, 1909-10, 1912-13, 1915-16, 1916-17, 1917-18, 1919-20, 1921-22, 1922-23, 1923-24, 1925-26, 1926-27, 1928-29, 1929-30, 1930-31, 1931-32, 1932-33, 1933-34, 1934-35, 1935-36

### Մրցանակներ

* **ՈՒԵՖԱ Չեմպիոնների Լիգա**
	+ **Չեմպիոն** **(14, ռեկորդ)։ 1955-56\*, 1956-57, 1957-58, 1958-59, 1959-60, 1965-66, 1997-98, 1999-00, 2001-02, 2013-14, 2015-16, 2016-17, 2017-18**, 2021-22
	+ **Փոխչեմպիոն(3):** 1961-62, 1963-64, 1980-81
* **ՈՒԵՖԱ գավաթ**
	+ **Չեմպիոն (2)։** 1984-85, 1985-86
* **Գավաթակիրների գավաթ**
	+ **Փոխչեմպիոն(2)։** 1970-71, 1982-83
* **ՈւԵՖԱ Սուպերգավաթ**
	+ **Չեմպիոն (4)։** 2002, 2014, 2016, 2017
	+ **Փոխչեմպիոն (2)։** 1998, 2000
* **Միջմայրցամաքային գավաթ**
	+ **Չեմպիոն (3)։** 1960, 1998, 2002
	+ **Փոխչեմպիոն (2)։** 1966, 2000
* **Աշխարհի փոքր գավաթ**
	+ **Չեմպիոն (2, ռեկորդ)։** 1952, 1956
	+ **Փոխչեմպիոն (1)։** 1963
* **Լատինական գավաթ**
	+ **Չեմպիոն (2)։** 1955, 1957
* **Իբերիա-ամերիկական գավաթ**
	+ **Չեմպիոն (1, ռեկորդ)։** 1994
* **Իբերիական գավաթ**
	+ **Փոխչեմպիոն (1)։** 2000
* **Ֆրանց Բեկենբաուերի գավաթ**
	+ **Չեմպիոն (1)։** 2010
* **Սանտյագո Բեռնաբեուի գավաթ**
	+ **Չեմպիոն (23, ռեկորդ)։** 1981, 1983, 1984, 1985, 1987, 1989, 1991, 1994, 1995, 1996, 1997, 1998, 1999, 2000, 2003, 2005, 2006, 2007, 2008, 2009, 2010, 2011, 2012
	+ **Փոխչեմպիոն (9)։** 1980, 1986, 1988, 1990, 1992, 1993, 2001, 2002, 2004

Տես նաև
-------

* Ռեալ Մադրիդ Կաստիլիա
* Ռեալ Մադրիդ ԲԱ
* ՈւԵՖԱ
* ՈւԵՖԱ Չեմպիոնների Լիգա
* ՈՒԵՖԱ Եվրոպայի Լիգա

Աղբյուրներ
----------

1. ↑  «First measures adopted by the Real Madrid Board of Directors». Realmadrid.com. 2009 թ․ հունիսի 1. Վերցված է 2011 թ․ օգոստոսի 15-ին.
2. ↑  «Perez to return as Real president». *BBC Sport*. 2009 թ․ հունիսի 1. Վերցված է 2009 թ․ հունիսի 3-ին.
3. ↑  The Times Madrid Signs Kaká timesonline.co.uk
4. ↑  Tynan, Gordon (2010 թ․ մայիսի 28). «Mourinho to be unveiled at Madrid on Monday after £7m compensation deal». *The Independent*. London. Վերցված է 2010 թ․ մայիսի 31-ին.
5. ↑  «Real Madrid unveil José Mourinho as their new coach». *BBC Sport*. 2010 թ․ մայիսի 31. Վերցված է 2010 թ․ մայիսի 31-ին.
6. ↑  Լա Լիգա 2011-12
7. ↑  «BBC Sport - Cristiano Ronaldo is fastest La Liga player to 100 goals». Bbc.co.uk. 2012 թ․ մարտի 24. Վերցված է 2012 թ․ օգոստոսի 19-ին.
8. ↑  «Jose Mourinho, Real Madrid earn vindication after La Liga conquest - La Liga News | FOX Sports on MSN». Msn.foxsports.com. 2012 թ․ մայիսի 13. Վերցված է 2012 թ․ օգոստոսի 19-ին.
9. ↑  «Jose Mourinho: Real Madrid boss to leave next month». BBC. 2013 թ․ մայիսի 20.
10. ↑  «Jose Mourinho: Real Madrid season worst of my career». *BBC*. 2013 թ․ մայիսի 17. Վերցված է 2013 թ․ մայիսի 17-ին.
11. ↑  «Carlo Ancelotti, new Real Madrid coach». Real Madrid C.F. 2013 թ․ հունիսի 25. Վերցված է 2013 թ․ հունիսի 25-ին.
12. ↑  «Official: Real Madrid confirm Ancelotti signing». Real Madrid C.F. 2013 թ․ հունիսի 26. Վերցված է 2013 թ․ հունիսի 26-ին.
13. ↑  Sharma, Rik (2013 թ․ հունիսի 26). «Ancelotti presented as new Madrid boss with former Chelsea coach Clement and Zidane as his assistants». *Daily Mail*. London. Վերցված է 2013 թ․ հունիսի 26-ին.
14. ↑  «Real Madrid make history with La Decima». euronews.com. Վերցված է 2014 թ․ մայիսի 26-ին.
15. ↑   Santiago Bernabéu Stadium | Real Madrid CF
16. ↑  «Real Madrid Squad | Real Madrid CF». *Real Madrid C.F. - Web Oficial*. Վերցված է 2016 թ․ հուլիսի 18-ին.
17. ↑  «Ինտերկոնտինենտալ գավաթ». Վերցված է 2007 թ․ սեպտեմբերի 30-ին.

Գրքեր
-----

* Dénes, Tamás & Rochy, Zoltán (2002). *Real Madrid*. Aréna 2000. ISBN 963-86167-5-X.`{{cite book}}`: CS1 սպաս․ բազմաթիվ անուններ: authors list (link) (իսպ.)
* Ball, Phil (2003 New edition). *Morbo: The Story of Spanish Football*. WSC Books Limited. ISBN 0-9540134-6-8.(անգլ.)
* Ball, Phil (2003). *White Storm: The Story of Real Madrid*. Mainstream. ISBN 1-84018-763-8.(անգլ.)
* McManaman, Steve & Edworthy, Sarah (2003). *El Macca: Four Years with Real Madrid*. Simon & Schuster. ISBN 0-7434-8920-9.`{{cite book}}`: CS1 սպաս․ բազմաթիվ անուններ: authors list (link)(անգլ.)

Արտաքին հղումներ
----------------

* Ռեալ Մադրիդ Ակումբի պաշտոնական կայքը (անգլ.) (իսպ.) (այլ)
* Ռեալ Մադրիդ ՈՒԵՖԱ (անգլ.) (իսպ.) (այլ)
* Ռեալ Մադրիդ ՈւԵՖԱ Չեմպիոնների Լիգա (անգլ.) (իսպ.) (այլ)
* Ռեալ Մադրիդ Լա Լիգա (անգլ.) (իսպ.) (այլ)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ռեալ Մադրիդ» հոդվածին։ |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · LinkedIn · Թվիթթեր (իսպ.) · Թվիթթեր (անգլ.) · Թվիթթեր  · Թվիթթեր (ֆր.) · Թվիթթեր  |
|  |
| Ֆոտո, վիդեո և աուդիո | Ինստագրամ · ՏիկՏոկ · ՅուԹյուբ |
|  |
| Թեմատիկ կայքեր | BDFutbol · FootballDatabase.eu · Soccerway · playmarkerstats.com · Transfermarkt · worldfootball.net · ՈւԵՖԱ · Giant Bomb |
|  |
| Բառարաններ և հանրագիտարաններ | Բրիտանիկա · Լենտապեդիա · Մեծ կատալոնական · Մեծ նորվեգական |
|  |
| 

|  Չափորոշչային վերահսկողություն |
| --- |
|  |
| BIBSYS: 12052788 · BNC: a11911682 · BNE: XX115376 · BNF: 16669126d · GND: 6512235-5 · ISNI: 0000000089188257 · LCCN: n97052180 · NDL: 01044251 · NKC: olak2004203592 · SUDOC: 161695213 · VIAF: 129926959 · WorldCat VIAF: 129926959 |

 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Լա Լիգա |
| --- |
|  |
| 2019-2020-ի ակումբներ | 
* Ալավես
* Ատլետիկ Բիլբաո
* Ատլետիկո Մադրիդ
* Բարսելոնա
* Բետիս
* Գրանադա
* Էյբար
* Էսպանյոլ
* Լեգանես
* Լևանտե
* Խետաֆե
* Մալյորկա
* Ռեալ Մադրիդ
* Ռեալ Սոսիեդադ
* Սելտա Վիգո
* Սևիլյա
* Վալենսիա
* Վալյադոլիդ
* Վիլյառեալ
* Օսասունա

 |
|  |
| Նախկինում հանդես եկած ակումբներ | 
* Ալբասետե
* Ալկոյանո
* ԱԴ Ալմերիա
* ՈՒԴ Ալմերիա
* Ատլետիկո Տետուան
* Արենաս Գեչո
* Բուրգոս
* Դեպորտիվո Մալագա
* Դեպորտիվո
* Եվրոպա
* Էլչե
* Էստրեմադուրա
* Ժիրոնա
* Լաս Պալմաս
* Լերիդա
* Լոգրոնյես
* Խաեն
* Խերես
* Խիմնաստիկ
* Կադիս
* Կաստելիոն
* Կոմպոստելա
* Կոնդալ
* Կորդոբա
* Կուլտուրալ Լեոնեսա
* Հերկուլես
* Հուեսկա
* Մալագա
* Մերիդա
* Մուրսիա
* Նումանսիա
* Պոնտեվեդրա
* Ռայո Վալեկանո
* Ռասինգ Սանտանդեր
* Ռեալ Բուրգոս
* Ռեալ Ունիոն
* Ռեկրեատիվո
* Սաբադել
* Սալամանկա
* Սպորտինգ Խիխոն
* Տեներիֆե
* Սարագոսա
* Օվիեդո

 |
|  |
| Մրցաշար | 
* Թիմեր
* Մրցաշրջաններ և հաղթողներ
* Փլեյ օֆֆ
* Ֆուտբոլիստներ
	+ օտարերկրյա
* Մարզիչներ
	+ հաղթողներ
* Մարզադաշտեր
* Հեռարձակողներ
* Մրցավարներ

 |
|  |
| Վիճակագրություն և մրցանակներ | 
* Ռեկորդներ
* Բոլոր ժամանակների մրցաշարային աղյուսակ
* Լա Լիգայի մրցանակներ
* Լավագույն ռմբարկուներ (ԼՖՊ)
* Լավագույն ռմբարկու (Պիչիչի)
* Լավագույն իսպանացի ռմբարկու (Սառա)
* Լավագույն դարպասապահ (Սամոռա)
* Լավագույն մարզիչ (Միգել Մունյոս)
* Լավագույն մրցավար (Գուրուսետա)
* Տարվա խաղացող
* Ամսվա խաղացող
* Ամսվա մարզիչ

 |
|  |
| Ֆինանսներ | 
* Ամենահարուստ ակումբներ
	+ Deloitte-ի ցանկ
	+ Forbes-ի ցանկ
* Թիմերի տերեր

 |
|  |
| Կապնված մրցաշարեր | 
* Իսպանիայի սուպերգավաթ
* Իսպանիայի գավաթ
* ՈՒԵՖԱ Չեմպիոնների Լիգա
* ՈՒԵՖԱ Եվրոպայի Լիգա

 |
|  |
| 
* laliga.es
* facebook.com/LaLiga
* twitter.com/LaLiga

 |

 |

|  |  |  |  |
| --- | --- | --- | --- |
| 

| * դ
* ք
* խ
Ռեալ Մադրիդ  – ներկա կազմ |
| --- |
|  |
| 
1 Կուրտուա ·
2 Կարվախալ ·
3 Միլիտան ·
4 Ալաբա ·
5 Վալյեխո ·
6 Նաչո ·
7 Ազար ·
8 Կրոս ·
9 Բենզեմա ·
10 Մոդրիչ ·
11 Ասենսիո ·
12 Կամավինգա ·
13 Լունին ·
15 Վալվերդե ·
16 Օդրիոսոլա ·
17 Վասկես ·
18 Չուամենի ·
19 Սեբալյոս ·
20 Վինիսիուս ·
21 Ռոդրիգո ·
22 Ռյուդիգեր ·
23 Մենդի ·
24 Մարիանո ·
Մարզիչ` Անչելոտտի
 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Ռեալ Մադրիդ |
| --- |
|  |
| Պատմություն |
|  |
| Խաղադաշտ | Սանտյագո Բերնաբեու |
|  |
| Ֆուտբոլիստներ | Խաղացողներ |
|  |
| Մարզիչներ | Մարզիչներ |
|  |
| Ռեկորդներ | Ռեկորդներ և վիճակագրություն |
|  |
| Մրցաշրջաններ | Մրցաշրջաններ |
|  |
| Հեռուստատեսություն | Real Madrid TV |
|  |
| Մրցակցություն | Էլ Կլասիկո, Մադրիդյան դերբի |
|  |
| Ուրիշ | Ֆլորենտինո Պերես, Գալակտիկոս, Բոլոր հոդվածները |

 |